* Det som står med rødt skal I selv udfylde afhængig af, hvilken type arrangement i holder, hvornår det er, mm.
* Hvis I holder arrangementet sammen med andre organisationer, så husk at skrive det i pressemeddelelsen.
* Hvis I samarbejder med Røde Kors om arrangementet, foreslår vi at I ændrer sidste afsnit under Fakta til:

”Ældre Sagen og Røde Kors har til sammen flere end 1700 frivillige i flere end 130 vågetjenester over hele landet, som yder støtte til døende og deres pårørende.”

**………………………………………………………………………………………………………………………….**

**PRESSEMEDDELELSE**

**Snak om døden over eftermiddagskaffe/frokost/middag**

**Vi skal blive bedre til at tale om døden. For gør vi det, er vi bedre rustet den dag vi bliver ramt af alvorlig sygdom. Derfor inviterer Ældre Sagen indbyggerne i XXX til at tale om døden sammen med andre over et hyggeligt måltid/kaffebord.**

Vi lever i en tid, hvor vi har stor viden om mange ting, men ofte bliver vi usikre, når det kommer til døden.

”I dag har vi danskere svært ved at forholde os til, at vi på et tidspunkt skal dø. Vi har fået en distance til døden og ser den ikke som en naturlig del af livet. Det betyder ofte, at dødende og deres pårørende ikke får den rette hjælp og støtte i den sidste tid, og det er jo rigtig sørgeligt,” siger xxxxx (det kan være en fra vågetjenesten eller lokalbestyrelsen).

Undersøgelser viser, at rigtigt mange mennesker mener, det er vigtigt at få talt med deres nære om, hvordan de gerne vil dø, eller hvordan de ønsker at leve deres sidste tid. Men at alt for mange aldrig får det gjort og det efterlader mange døende og pårørende ensomme i deres sorg.

”Vi er nødt til at blive bedre til at hjælpe hinanden med at bryde tabuet omkring døden. Netop fordi det er med til at hjælpe de døende og deres familier til at takle situationen, hvis de har fået talt om døden inden,” siger xxxxx (det kan være en fra vågetjenesten eller lokalbestyrelsen)

Kom derfor og vær med til en åbenhjertig snak om døden, om hvordan du gerne vil begraves, hvad en vågekone er, eller noget helt fjerde over et hyggeligt kaffebord/en hyggelig frokost/(eller noget hel tredje).

Arrangementet skydes i gang med et oplæg fra xxxxx, som med humor og åbenhed tager livtag med døden og de mange tabuer, der omslutter den.

Arrangementet foregår på xxxxx (adressen). Det starter kl. xx, og det er gratis/det koster xxx at deltage. Tilmelding er nødvendig; det foregår efter først til mølle hos xxxxxx på tlf. xxxxxx eller e-mail: xxxxxxx. Sidste frist for tilmelding er den xxx.

**FAKTA**

Hvert år dør mere end 50.000 danskere. Op mod 4000 af dem dør i ensomhed – helt uden familie eller venner omkring sig. Vågetjenesten tilbyder medmenneskeligt nærvær og omsorg til døende i den allersidste tid. Vågetjenesten kommer på plejecentre, i private hjem og på sygehuse.

Ældre Sagen har næsten 600 frivillige vågere i mere end 50 vågetjenester over hele landet, som yder støtte til døende og deres pårørende.